Nepal Kamyunishta Parti (Marksbadi Leninbadi) (2002)

**Nepal Kamyunishta Parti (Marksbadi Leninbadi) (2002)** (Communist party of Nepal (marxist-Leninist) – Nepals Kommunistiske Parti (marxist-leninistisk)) er et lite kommunistparti i Nepal. 

I januar 2007 splitta et nytt parti seg ut:

* **Nepal Kamyunishta Parti (Marksbadi Leninbadi) (Kattel)**.

I april samme år gikk dette partiet inn i det nye NKP (Sanyukta)(2007).

## To tidligere NKP(ML)
(2002) føyes ofte til navnet for å skille det fra to tidligere partier som har brukt samme navn:

* 1) NKP (ML), som eksisterte mellom 1978 og 1991. Dette første NKP (ML) var 1990-tallets viktigste kommunistparti, og det største partiet blant dem som stifta Nepals store, moderate parlamentariske kommunistparti, vanligvis kalt UML, i 2001.

* 2) NKP (ML) (1998) var et stort utbrudd fra UML i 1998, som tok med seg omtrent halvparten av parlamentsgruppa. Blant lederne var C.P. Mainali, tidligere leder av Jhapeli-gruppa og første generalsekretær (leder) av det opprinnelige NKP(ML) i 1978. Partiet gikk inn igjen i UML i januar 2002.

## Stiftelsen i 2002
Da NKP (ML) (1998) ga opp, ville ei mindre gruppe radikale ledere med *Mainali* i spissen ikke være med  tilbake i UML. De rekonstituerte NKP(m-l) for 3. gang våren 2002.

## Fronten Samyukta Bammorcha
3. oktober 2002 stifta NKP(ML) sammen med fire andre små kommunistparter fellesorganisasjonen Samyukta Bammorcha (BMN – engelsk navn *United Left Front – Nepal* – Nepals  Forente Venstrefront), også kjent under den engelske forkortelsen ULF-N. *C. P.  Mainali* er leder av BMN.

Etter  kong Gyanendras  statskupp 1. februar 2005 gikk Samyukta Bammorcha inn i den store sammenslutninga av parlamentariske partier, Sjupartialliansen for demokrati i Nepal. ULF – N er den minste partneren i Sjupartialliansen.

## Et fjerde NKP(ML) 3 måneder i 2007
4. januar 2007 kom meldinga om at *Raj Bantawa*, *Rishi Kattel* og *Bhupendra Nembang* var blant de partilederne som innkalte NKP(ML)s 3. landsmøte i opposisjon til C. P. Mainali. Kritikerne anklaga ham bl.a. for diktatorisk lederstil og for å ikke være for republikk. 

Det nye partiet blei kjent som *NKP(ML) (Kattel)* etter navnet på generalsekretæren.

I april 2007 blei det annonsert at NKP(ML) (Kattel) hadde gått inn i det nye NKP (Sanyukta)(2007) sammen med to andre mindre kommunistpartier. NKP (S) (2007) blei stifta for å kunne stille til valget til den grunnlovsgivende forsamlinga, som var varsla dette året.

(Parentesen (Sanyukta) betyr *forent*. Parentesen (2007) er ikke en del av det offisielle navnet, men brukes for å skille dette partiet fra et annet parti med nøyaktig samme navn men helt ulik bakgrunn, NKP (Sanyukta), som eksisterte fra 1991 til 2005).

Det 4. NKP(ML) fikk altså bare ei levetid på om lag 3 måneder.

## NKP(ML) i parlamentet og regjeringa
Det opprinnelige NKP(ML) beholdt plassen i  Sjupartialliansen og SBM. 15. januar kom C. P. Mainali inn i Nepals overgangsparlament 2007 som en av de 3 representantene til SBM.

I Nepals overgangsregjering 2007, som blei konstituert 1. april, blei *Jagat Bogati* fra NKP(ML) minister for jordreform og administrasjon (management).

Mainali annonserte at han ville holde landsmøte i partiet i april 2007. Dette landsmøtet gjenvalgte ham som partileder i NKP(ML).

## Se også
* NKP (ML) 
* NKP (Ekikrit Marksbadi ra Leninbadi) alias UML
* NKP (ML) (1998)
* Samyukta Bammorcha
* Chandra Prakash Mainali
* Sjupartialliansen for demokrati i Nepal

## Eksterne lenker
* Dokumenter fra seminar i Brussel 2005 (På engelsk. Under *Nepal* på denne sida ligger *Some of our points of view on the 14th International Communist Seminar 2005* – tale av Kapil Dev Pokhrel 3. mai 2005.)

* CPN-ML on the Verge of Split (På engelsk. Nyhetsartikkel fra The Himalayan Times 5. januar 2007.)